Република Србија

ОПШТИНА АРИЉЕ

-Општинска управа-

03 број 463-14/2025

Датум: 27.05.2025.год.

АРИЉЕ

На основу чл. 99. став 1. Закона о планирању и изградњи (,,Сл. гласник РС“ бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 и 9/2020, 52/2021 и 62/2023) и решења Општинског већа општине Ариље 03 број 463-6/2025 од 12.05.2025.године, Комисија за спровођење поступка отуђења непокретности у јавној својини општине Ариље у поступку прикупљања понуда јавним позивом расписујe

**ЈАВНИ ПОЗИВ ЗА ДОСТАВЉАЊЕ ПОНУДА ЗА ОТУЂЕЊЕ ДЕЛА КАTAСТАРСКЕ ПАРЦЕЛЕ БРОЈ 1146/21 КО АРИЉЕ У ЈАВНОЈ СВОЈИНИ ОПШТИНЕ АРИЉЕ У ПОВРШИНИ 50М2**

1. **Предмет продаје:** део катастарске парцеле број 1146/21 КО Ариље у јавној својини општине Ариље, површине 50м2, по врсти земљишта: градско грађевинско земљиште, по култури: ливада 3.класе, уписана у извод из листа непокретности број 2166 за КО Ариље .
2. **Начин продаје:** прикупљањем понуда јавним позивом.
3. **Процењена вредност и критеријуми за оцену понуде:** Процењена вредност непокретности из тачке 1. позива је 100.000,00 динара. Критеријум за избор најповољнијег понуђача јесте највиша понуђена цена. Уколико два или више понуђача понуди исту цену, биће изабрана понуда која је раније приспела на адресу општине Ариље.
4. Непокретност из става 1. овог позива отуђује се са постојећим стањем комуналне опремљености.
5. **Право учешћа** имају сва физичка и правна лица. Учесници јавног позива дужни су :

- да на име депозита који представља 20% од почетне цене и износи 20.000,00 динара уплате на рачун број 840-32037845-13, по моделу 97 , позив на број 9003977090184115100, сврха уплате: депозит за учешће на јавном позиву и доказ о уплати /уплатницу/ приложе у коверти заједно са понудом.

Учесници у јавном позиву имају право на повраћај депозита уколико не буду оглашени за најповољније понуђаче.

Учесник у јавном позиву губи право на повраћај депозита уколико након отварања понуда као најповољнији понуђач из било ког разлога одустане од понуде за предметну непокретност или као најповољнији понуђач не закључи уговор о отуђењу у прописаном року или као најповољнији понуђач не уплати купопродајну цену у назначеном року.

1. **Начин и рок подношења пријава:** Пријаве на јавни позив подносе се препорученом поштом на адресу: Општина Ариље, ул. Светог Ахилија бр. 53. На коверти обавезно ставити назнаку : Пријава на јавни позив за куповину непокретности – НЕ ОТВАРАТИ . На полеђини коверте навести назив подносиоца пријаве, са адресом и контакт телефоном.

Пријаве на јавни позив садрже:

1. за физичка лица : име и презиме, јединствени матични број грађана, број личне карте, адресу становања и број телефона;

2. за предузетнике и правна лица: назив односно пословно име, порески индентификациони број, матични број, седиште, број телефона, потпис овлашћеног лица.

Уз пријаву доставља се и :

1. доказ о уплаћеном депозиту;

2. фотокопија личне карте за физичка лица и

3. решење о упису у Регистар привредних субјеката или други одговарајући регистар.

Пријаве које су неблаговремене или непотпуне биће одбачене.

1. **Рок за подношење понуда** је 30 дана од дана објављивања позива, односно **до 26.06.2025. године.**
2. Јавно отварање понуда ће се одржати 30.06.2025.године у 10,00 часова, у згради општине у канцеларији број 7.
3. Поступак јавног отварања понуда спроводи Комисија за спровођење поступка отуђења непокретности у јавној својини општине Ариље у поступку прикупљања понуда јавним позивом (у даљем тексту: Комисија), коју је именовало Општинско веће.
4. Јавном отварању понуда могу присуствовати сва заинтересована лица.
5. Комисија ће отварати понуде по редоследу приспећа.
6. Комисија сачињава записник о отварању понуда који потписују председник комисије и чланови Комисије . Примерак записника се у писаној форми уручује заинтересованим лицима која желе примерак записника. Записник о отварању понуда и предлог за избор најповољнијег понуђача Комисија доставља Одељењу за урбанизам, изградњу и инспекцијске послове.
7. Учесник јавног позива који купи непокретност обавезан је да закључи уговор о отуђењу непокретности са општином Ариље у року од 30 дана од дана доношења решења Општинског већа о отуђењу непокретности из јавне својине општине Ариље.
8. Ако учесник огласа који је купио непокретност не закључи уговор са општином Ариље у наведеном року, сматраће се да је одустао од куповине, те ће се решење Општинског већа о отуђењу непокретности из јавне својине општине Ариље поништити, а учесник огласа изгубиће право на повраћај уплаћеног депозита.
9. Учесник јавног позива који купи непокретност обавезан је да исплати купопродајну цену у року од 15 дана од дана закључења уговора.
10. Општина Ариље нема обавезу на припремању дела парцеле која се отуђује (уклањање бесправно изграђених објеката, уклањање дрвећа и другог растиња, смећа и шута, насипање и равњање терена и друго). Део парцеле се отуђује у виђеном стању тако да општина нема никаквих обавеза на измештању, обезбеђењу и заштити инсталација и објеката инфраструктуре.
11. Лице коме се земљиште отуђује сноси све трошкове овере уговора о отуђењу грађевинског земљишта и евентуалне трошкове пореза на промет.
12. За ближа обавештења о непокретности, заинтересовани се могу обратити Oпштинској управи - Одељењу за урбанизам, изградњу и инспекцијске послове.
13. Јавни позив објавити на сајту општине Ариље, огласној табли Општинске управе и локалним средствима информисања.

Комисија за спровођење поступка отуђења непкретности

у јавној својини општине Ариље прикупљањем понуда јавним позивом